ఐజిఎస్‌టి, సిజిఎస్‌టిలకు జిఎస్‌టి మండలి ఆమోదం
 
న్యూఢిల్లీ: వస్తుసేవల చట్టం అమలుకు ఏర్పాటుచేసిన జిఎస్‌టి మండలి ఆధ్వర్యంలో జరిగిన కీలక సమావేశంలో కేంద్ర జిఎస్‌టి, సమీకృత జి ఎస్‌టి (ఐజిఎస్‌టి) చట్టాలను ఏకగ్రీవంగా ఆమోదించింది. ఆర్ధిక మంత్రి అరుణ్‌జైట్లీ అధ్య క్షతన జరిగిన 11వ సమా వేశంలో మండలి ఈ చట్టాలను ఆమోదించింది. దీనితో ఈ బిల్లు లను పార్లమెంటు బడ్జెట్‌ సమా వేశంలో ప్రవేశపెట్టి ఆమోదం పొందాల్సిఉంటుంది. వచ్చే వారం ప్రారంభం కానున్న పార్ల మెంటు సమావేశాల్లో ఈరెండు బిల్లులు ఆమోదం పొందడం అత్యంత కీలకమైన అంశంగా మారింది.
రాష్ట్రాలనుంచి వచ్చిన ఆర్ధిక మంత్రులు సభ్యులుగా ఉన్న జిఎస్‌టి మండలిలో కీలకమైన ఘట్టం చోటుచేసుకుంటున్నది. ఇక రాష్ట్రాల జిఎస్‌టికి సంబంధించి అన్ని రాష్ట్రాల అసెంబ్లీల్లో జిఎస్‌టి బిల్లును ఆమోదించాల్సిన అవసరం ఎంతో ఉంది. అంతేకాకుండా జిఎస్‌టి మండలి వివిధ రకాల ఉత్పత్తులు, సేవలకు పన్ను రేట్లను కూడా నిర్ధారించాల్సి ఉంది. ప్రస్తుతం నాలుగు శ్లాబ్‌లను ఆమోదించిన సంగతి తెలిసిందే. అవి 5,12,18,28 శాతం పన్నురేట్‌ విధించేందుకు మండలి ఆమోదం తెలిపింది. ఇక సిజిఎస్‌టి చట్టం పార్లమెంటు ఆమోదించాఇ. ఎస్‌జిఎస్‌టి చట్టాలను సంబంధిత అసెంబ్లీలు ఆమోదించాల్సి ఉంటుంది. ఒకే మార్కెట్‌ పన్ను కింద బిల్లింగ్‌ అయిన ఏకీకృత ఒకే పన్నువిధానం జిఎస్‌టిద్వారా అమలులోనికి వస్తుంది. కేంద్ర రాష్ట్రాలపరిధిలోని అనేక పన్నులస్థానంలో ఒకే పన్ను అమలుకు వస్తోంది. ఉత్పత్తి, వినియోగరంగానికి సంబంధించి జాతీయ స్థాయిలో సేవలరంగానికి సంబంధించి ఈ బిల్లులు అమలవుతాయి. కేంద్ర ప్రభుత్వం వచ్చే జూలై ఒకటవ తేదీనుంచి జిఎస్‌టిని అమలుచేసేలక్ష్యంతో ఉన్నందున ముందు కీలకమైన చట్టాలకు మండలి ఆమోదం తెలపడంతో తుది అంకానికి చేరుకున్నట్లయింది.